**Osobitná časť**

**K čl. I (zákon č. 125/2006 Z. z. o inšpekcii práce)**

**K bodu 1 (§ 5 ods. 2)**

Pre označenie generálneho riaditeľa Národného inšpektorátu práce sa zavádza legislatívna skratka generálny riaditeľ.

**K bodu 2 [§ 6 ods. 1 písm. g)]**

Ide o precizovanie ustanovenia § 6 ods. 1 písm. g) zákona č. 125/2006 Z. z.

**K bodu 3 [§ 6 ods. 1 písm. t)]**

Vychádzajúc z aplikačnej praxe orgánov verejnej moci sa ukázala potreba zadefinovania momentu zistenia porušenia zákazu nelegálneho zamestnávania, ktorým sa rozumie deň ukončenia výkonu inšpekcie práce. Zároveň sa upravuje aj moment zápisu do centrálne verejne prístupného zoznamu fyzických a právnických osôb, u ktorých bolo v predchádzajúcich piatich rokoch zistené porušenie zákazu nelegálneho zamestnávania a to tak, že po novom sa bude údaj o dátume zistenia porušenia u týchto subjektov zapisovať do zoznamu bezodkladne po ukončení výkonu inšpekcie práce, tzn. ihneď, ako je to technický možné, a údaj o právoplatnom postihu sa bude zapisovať bezodkladne po nadobudnutí právoplatnosti rozhodnutia, tiež hneď, ako to bude technicky možné.

**K bodu 4 (§ 7 ods. 2)**

Vypúšťa sa podmienka odbornej spôsobilosti hlavného inšpektora práce, a za týmto účelom sa mení aj úprava pomenovania vedúceho zamestnanca inšpektorátu práce z „hlavný inšpektor práce“ na „riaditeľ inšpektorátu práce“. Namiesto funkcie „hlavný inšpektor práce“ sa zavedie manažérska funkcia „riaditeľ inšpektorátu práce“ bez povinnosti mať odbornú spôsobilosť inšpektora práce, ale so zachovaním povinnosti päťročnej odbornej praxe v oblasti BOZP, inšpekcie práce alebo pracovného práva, nakoľko pozícia vedúceho zamestnanca inšpektorátu práce si vyžaduje nielen odborné, ale taktiež aj dobré manažérske zručnosti. Na rozdiel od súčasnej právnej úpravy sa touto zmenou rozšíri okruh osôb, ktoré bude možné vymenovať za riaditeľa inšpektorátu práce a to o odborníkov s najmenej päťročnou praxou v oblasti BOZP alebo pracovného práva.

**K bodu 5 [§ 7 ods. 3 písm. q)]**

Ide o precizovanie § 7 ods. 3 písm. q) zákona č. 125/2006 Z. z.

**K bodom 6 a 7 (§ 8 ods. 3, § 10 ods. 2 a § 11 ods. 1)**

Legislatívno-technická úprava súvisiaca s úpravou v bode 4.

**K bodu 8 (§ 14 ods. 1)**

Z dôvodu lepšej prehľadnosti sa kogentné obsahové náležitosti protokolu o výsledku inšpekcie práce po novom rozčleňujú do písmen a) až o). Zároveň, vychádzajúc z problémov aplikačnej praxe, sa v písmene l) upravuje nová obsahová náležitosť protokolu, a to poučenie o možnosti podať správnu žalobu voči protokolu v zmysle príslušných ustanovení zákona č. 162/2015 Z. z. Správneho súdneho poriadku, ak protokolom sú alebo môžu byť priamo dotknuté práva, právom chránené záujmy alebo povinnosti kontrolovaného zamestnávateľa alebo kontrolovanej fyzickej osoby, ktorá je podnikateľom a nie je zamestnávateľom, čo judikoval aj Najvyšší súd vo svojom rozhodnutí z 2. decembra 2008 sp. zn. 1 Sžo/162/2007. V aplikačnej praxi totiž dochádzalo k situáciám, kedy medzi prerokovaním protokolu a samotným začatím správneho konania o uložení pokuty bol niekoľkomesačný rozdiel a zamestnávatelia si až neskoro uvedomili možnosť podať správnu žalobu voči protokolu o výsledku inšpekcie práce. Doplnením poučenia ako ďalšej podstatnej náležitosti protokolu bude mať kontrolovaný subjekt vedomosť o tomto oprávnení, tzn., že môže podať správnu žalobu a ďalšie využitie resp. nevyužitie tejto možnosti tak bude už plne v jeho dispozičnej sfére.

**K bodu 9 [§ 14 ods. 2 písm. a)]**

Uvedenou úpravou sa precizuje § 14 ods. 2 písm. a) zákona č. 125/2006 Z. z. a zároveň sa spresňuje povinnosť kontrolovaného subjektu upravená v § 14 ods. 2 písm. b). Po novom bude povinnosťou kontrolovaného subjektu doručiť inšpektorátu práce v určenej lehote písomnú správu o spôsobe splnenia opatrení na odstránenie zistených porušení predpisov uvedených v § 2 ods. 1 písm. a).

**K bodu 10 [§ 14 ods. 3 písm. a)]**

Precizácia § 14 ods. 3 písm. a) zákona č. 125/2006 Z. z.

**K bodu 11 (§ 14 ods. 4)**

V súvislosti s úpravou v bode 3, kde sa precizuje a určuje okamih určenia zistenia porušenia zákazu nelegálneho zamestnávania tak, že za deň zistenia porušenia zákazu nelegálneho zamestnávania sa považuje deň ukončenia výkonu inšpekcie práce, enumerujú sa všetky možné situácie, ktorými sa protokol o výsledku inšpekcie práce považuje za prerokovaný. Z určenia postupu pri vypracovaní a uzatvorení protokolu, ako aj z určenia podstatných náležitostí protokolu totiž vyplýva, že v čase ukončenia inšpekcie práce inšpektorát nemá pochybnosť o zistení porušenia nelegálneho zamestnávania, kontrolovaný subjekt sa mal možnosť v procese tvorby protokolu vyjadriť a inšpektor práce uviedol stanovisko k tomuto vyjadreniu.

**K bodu 12 (§ 19 ods. 4)**

Ide o precizáciu ustanovenia v súvislosti s úpravou v bode 11.

**K bodu 13 (§ 20 ods. 2)**

Ide o precizáciu ustanovenia § 20 ods. 2 zákona č. 125/2006 Z. z., ktorým sa spresňujú povinnosti, za porušenie ktorých je možné uložiť poriadkovú pokutu fyzickej osobe nachádzajúcej sa na pracovisku zamestnávateľa.

**K bodu 14 (§ 21 ods. 6)**

Účelom úpravy v tomto bode je upraviť to, aby bolo možné prizvať externého odborníka pri výkone trhového dohľadu.

**K bodu 15 (§ 22d)**

Prechodným ustanovením sa navrhuje kontinuálny prechod hlavných inšpektorov práce, ktorí boli vymenovaní pred 1. januárom 2023, do funkcie riaditeľa inšpektorátu práce podľa právnej úpravy účinnej od 1. januára 2023.

**K čl. II (zákon č. 5/2004 Z. z. o službách zamestnanosti)**

**K bodu 1 [§ 21b ods. 3 písm. a)]**

V nadväznosti na úpravu momentu zistenia porušenia zákazu nelegálneho zamestnávania sa precizuje aj znenie podmienok pre oblasť zamestnávania štátnych príslušníkov tretích krajín podľa zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov.

**K bodu 2 [§ 21b ods. 10 písm. a)]**

Ide o precizáciu ustanovenia v nadväznosti na úpravu momentu zistenia porušenia zákazu nelegálneho zamestnávania.

**K bodu 3 [§ 21b ods. 10 písm. b)]**

Legislatívno-technická úprava.

**K bodu 4 [§ 22 ods. 2 písm. a)]**

Ide o precizáciu ustanovenia v nadväznosti na úpravu momentu zistenia porušenia zákazu nelegálneho zamestnávania.

**K bodu 5 [§ 22 ods. 2 písm. b)]**

Legislatívno-technická úprava.

**K bodu 6 [§ 23 ods. 2 písm. b)]**

Ide o precizáciu ustanovenia v nadväznosti na úpravu momentu zistenia porušenia zákazu nelegálneho zamestnávania.

**K bodu 7 [§ 23b ods. 11 písm. b)]**

Legislatívno-technická úprava.

**K bodu 8 (§ 29 ods. 3)**

Legislatívno - technická úprava.

**K bodu 9 [§ 29 ods. 3 písm. d)]**

Ide o precizáciu ustanovenia v nadväznosti na úpravu momentu zistenia porušenia zákazu nelegálneho zamestnávania.

**K bodu 10 (§ 31 ods. 2)**

V nadväznosti na úpravu momentu zistenia porušenia zákazu nelegálneho zamestnávania, sa precizuje aj znenie podmienok pre oblasť na získanie povolenia na vykonávanie činnosti agentúry dočasného zamestnávania podľa zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov.

**K bodu 11 [§ 70 ods. 7 písm. c)]**

V nadväznosti na úpravu momentu zistenia porušenia zákazu nelegálneho zamestnávania, sa precizuje aj znenie podmienok pre na poskytnutie príspevkov podľa zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov.

**K čl. III (zákon č. 523/2004 Z. z. o rozpočtových pravidlách verejnej správy)**

**K bodu 1 [§ 8a ods. 4 písm. d)]**

Ide o precizáciu ustanovenia z dôvodu predídenia výkladových nezrovnalostí v nadväznosti na úpravu momentu zistenia porušenia zákazu nelegálneho zamestnávania, nakoľko aj v súčasnosti podľa ust. § 7 ods. 3 písm. n) zákona č. 125/2006 Z. z. inšpektorát práce vydáva na požiadanie na účely preukázania splnenia podmienok podľa osobitného predpisu (napr. zákona č. 523/2004 Z. z.) potvrdenie o tom, že ku dňu požiadania nebolo zistené porušenie zákazu nelegálneho zamestnávania, a to do siedmich pracovných dní od požiadania, čo znamená, že inšpektorát práce ani v súčasnosti nevydá potvrdenie žiadateľovi, ak u neho bolo zistené porušenie zákazu nelegálneho zamestnávania, a teda aj v súčasnosti je rozhodujúcim momentom to, že u žiadateľa nebolo zistené porušenie zákazu nelegálneho zamestnávania.

**K bodu 2 [§ 8a ods. 5 písm. c)]**

Ide o precizáciu ustanovenia v nadväznosti na úpravu momentu zistenia porušenia zákazu nelegálneho zamestnávania.

**K bodu 3 (§ 8a ods. 11)**

Ide o precizáciu ustanovenia v nadväznosti na úpravu momentu zistenia porušenia zákazu nelegálneho zamestnávania.

**K bodu 4 (§ 37m)**

Účelom tohto bodu je upraviť prechodným ustanovením to, že ust. § 8a ods. 11 zákona č. 523/2004 Z. z. sa bude vzťahovať na prípady porušenia zákazu nelegálneho zamestnávania zistené po 31. decembri 2022.

**K čl. IV (zákon č. 528/2008 Z. z. o pomoci a podpore poskytovanej z fondov Európskeho spoločenstva**

**K bodu 1 (§ 12 ods. 5)**

Ide o precizáciu ustanovenia v nadväznosti na úpravu momentu zistenia porušenia zákazu nelegálneho zamestnávania.

**K bodu 2 (§ 24 ods. 3)**

Ide o precizáciu ustanovenia v nadväznosti na úpravu momentu zistenia porušenia zákazu nelegálneho zamestnávania.

**K čl. V (zákon č. 539/2008 Z. z. o podpore regionálneho rozvoja)**

**K bodu 1 (§ 17 ods. 3)**

Legislatívno-technická úprava.

**K bodu 2 [§ 17 ods. 3 písm. d)]**

Ide o precizáciu ustanovenia v nadväznosti na úpravu momentu zistenia porušenia zákazu nelegálneho zamestnávania.

**K čl. VI (zákon č. 583/2008 Z. z. o prevencii kriminality a inej protispoločenskej činnosti)**

**K bodu 1 (§ 11 ods. 4)**

Legislatívno-technická úprava.

**K bodu 2 [§ 11 ods. 4 písm. f)]**

Ide o precizáciu ustanovenia v nadväznosti na úpravu momentu zistenia porušenia zákazu nelegálneho zamestnávania.

**K bodu 3 [§ 12 ods. 6 písm. e)]**

Ide o precizáciu ustanovenia v nadväznosti na úpravu momentu zistenia porušenia zákazu nelegálneho zamestnávania.

**K čl. VII (zákon č. 404/2011 Z. z. o pobyte cudzincov)**

Ide o precizáciu ustanovenia v nadväznosti na úpravu momentu zistenia porušenia zákazu nelegálneho zamestnávania.

**K čl. VIII (zákon č. 292/2014 Z. z. o príspevku poskytovanom z európskych štrukturálnych a investičných fondov)**

Ide o precizáciu ustanovenia v nadväznosti na úpravu momentu zistenia porušenia zákazu nelegálneho zamestnávania.

**K čl. IX (zákon č. 423/2015 Z. z. o štatutárnom audite)**

Ide o precizáciu ustanovenia v nadväznosti na úpravu momentu zistenia porušenia zákazu nelegálneho zamestnávania.

**K čl. X (zákon č. 112/2018 Z. z. o sociálnej ekonomike a sociálnych podnikoch)**

**K bodu 1 (§ 6 ods. 1)**

Legislatívno-technická úprava.

**K bodu 2 [§ 6 ods. 1 písm. h)]**

Legislatívno-technická úprava.

**K bodu 3 [§ 6 ods. 1 písm. k)]**

Ide o precizáciu ustanovenia v nadväznosti na úpravu momentu zistenia porušenia zákazu nelegálneho zamestnávania.

**K bodom 4 až 6 (§ 8 ods. 2)**

Legislatívno-technická úprava.

**K bodu 7 [§ 8 ods. 2 písm. c)]**

Ide o precizáciu ustanovenia v nadväznosti na úpravu momentu zistenia porušenia zákazu nelegálneho zamestnávania.

**K čl. XI (zákon č. 215/2021 Z. z. o podpore v čase skrátenej práce)**

**K bodu 1 (§ 3 ods. 1)**

Legislatívno-technická úprava.

**K bodu 2 [§ 3 ods. 1 písm. c)]**

V nadväznosti na úpravu momentu zistenia porušenia zákazu nelegálneho zamestnávania, sa precizuje aj znenie jednej z podmienok pre poskytnutie podpory v čase skrátenej práce.

**K čl. XII (účinnosť)**

S ohľadom na dĺžku jednotlivých štádií legislatívneho procesu sa navrhuje nadobudnutie účinnosti zákona od 1. januára 2023.